இறைவனின் தாய்
[[படிமம்:GuidoReniAnnunciation.jpg|thumb|right|கிறிஸ்து பிறப்பின் அறிவிப்பு, - குயிலோ ரேயினி]]
 '''இறைவனின் தாய்''' (''Theotokos'', Θεοτόκος, '''தியோட்டோக்கசு''') என்பது இயேசுவின் தாயான [[தூய கன்னி மரியா (கத்தோலிக்கம்)|கன்னி மரியா]]வின் சிறப்பு பெயர்களுள் ஒன்றாகும். இதன் மூலச்சொல்லான ''தியோடோக்கோஸ்'' என்பதற்கு ''கடவுளைச் சுமந்தவர்'' என்பது பொருள். [[மகனாகிய கடவுள்|மகனாகிய கடவுளுக்கு]] இவ்வுலகில் பிறப்பு அளித்தவர் என்பதால், மரியா 'கடவுளின் தாய்' அல்லது 'இறைவனின் தாய்' என்று அழைக்கப்படுகிறார். [[கத்தோலிக்க திருச்சபை]], [[கிழக்கு மரபுவழி திருச்சபை]], [[ஆங்கிலிக்க ஒன்றியம்]] ஆகியவற்றில் இந்த கோட்பாடு ஏற்றுக்கொள்ளப்படுகிறது.
 
 == பழைய ஏற்பாட்டில் ==
 [[விவிலியம்|விவிலிய]]த்தின் [[பழைய ஏற்பாடு|பழைய ஏற்பாட்டில்]], மனிதகுல மீட்பரான இறைவனின் தாயைப் பற்றி 2 இடங்களில் முன்னறிவிப்புகள் இடம்பெறுகின்றன.
 
 கடவுளின் கட்டளையை மீறி பாவம் செய்த முதல் பெற்றோரிடம் மீட்பரைப் பற்றி வாக்களிக்கும் இறைவன், மீட்பரின் தாயைப் பற்றி முதல்முறைப் பேசுகிறார். ஆண்டவராகிய கடவுள் [[சாத்தான்|அலகை]]யிடம், &quot;''உனக்கும் '''பெண்'''ணுக்கும், உன் வித்துக்கும் '''அவள் வித்து'''க்கும் பகையை உண்டாக்குவேன். அவள் வித்து உன் தலையைக் காயப்படுத்தும். நீ அதன் குதிங்காலைக் காயப்படுத்துவாய்''&quot;&lt;ref&gt;[[தொடக்க நூல்]] 3:15&lt;/ref&gt; என்று கூறுகிறார். இதில் 'வித்து' என்பது [[இயேசு கிறித்து]]வையும், 'பெண்' என்பது அவரது தாய் [[மரியா (இயேசுவின் தாய்)|மரியா]]வையும் குறிக்கிறது. இவ்வாறு வரலாற்றின் தொடக்கத்திலேயே, இறைவனின் [[மீட்பு (கிறித்தவம்)|மீட்பு]]த் திட்டத்தில் [[தூய கன்னி மரியா (கத்தோலிக்கம்)|மரியா]]வும் இடம் பெற்றிருந்தார்.
 
 இரண்டாவதாக, [[இறைவாக்கினர்]] [[ஏசாயா|எசாயா]] கடவுளின் தாயைப் பற்றி முன்னறிவிக்கிறார். &quot;ஆண்டவர்தாமே உங்களுக்கு ஓர் அடையாளத்தை அருள்வார். இதோ, கருவுற்றிருக்கும் அந்த இளம் பெண் ஓர் ஆண்மகவைப் பெற்றெடுப்பார்; அக்குழந்தைக்கு அவர் '''இம்மானுவேல்''' என்று பெயரிடுவார்.&quot;&lt;ref&gt;[[எசாயா (நூல்)|எசாயா]] 7:14&lt;/ref&gt; &quot;ஏனெனில், ஓர் ஆண்மகவு நமக்குத் தரப்பட்டுள்ளார்: ஆட்சிப்பொறுப்பு அவர் தோள்மேல் இருக்கும்: அவர் திருப்பெயரோ வியத்தகு ஆலோசகர், வலிமைமிகு இறைவன், என்றுமுள தந்தை, அமைதியின் அரசர் என்று அழைக்கப்படும்&quot;&lt;ref&gt;[[எசாயா (நூல்)|எசாயா]] 9:6&lt;/ref&gt; என்று எசாயா கூறுகிறார். ''இம்மானுவேல்'' என்றால் ''கடவுள் நம்முடன் இருக்கிறார்'' என்பது பொருள்.&lt;ref&gt;[[மத்தேயு நற்செய்தி|மத்தேயு]] 1:23&lt;/ref&gt;
 
 == புதிய ஏற்பாட்டில் ==
 மரியா, '''கடவுளின் தாய்''' என்பதை புதிய ஏற்பாடு தெளிவாக எடுத்துரைக்கிறது. [[இயேசுவின் பிறப்பு|இயேசுவின் பிறப்பை]] பற்றி எடுத்துரைக்கும் [[மத்தேயு நற்செய்தி|மத்தேயு]], [[லூக்கா நற்செய்தி|லூக்கா]] ஆகிய இரு நற்செய்திகளுமே, மரியாவை இறைவனின் தாயாக சுட்டிக்காட்டுகின்றன.
 
 மரியா இறைமகனை கருவில் தாங்கிப் பெற்றெடுத்தார் என்பதை நற்செய்தியாளர் [[லூக்கா (நற்செய்தியாளர்)|லூக்கா]] பின்வருமாறு எடுத்துரைக்கிறார்: வானதூதர் மரியாவுக்குத் தோன்றி, &quot;அருள்மிகப் பெற்றவரே வாழ்க! இதோ, கருவுற்று ஒரு மகனைப் பெறுவீர்; அவருக்கு இயேசு என்னும் பெயரிடுவீர். அவர் பெரியவராயிருப்பார்; உன்னத கடவுளின் மகன் எனப்படுவார். அவர் யாக்கோபின் குடும்பத்தின் மீது என்றென்றும் ஆட்சி செலுத்துவார். அவருடைய ஆட்சிக்கு முடிவே இராது&quot; என்றார்.&lt;ref&gt;[[லூக்கா நற்செய்தி|லூக்கா]] 1:28-33&lt;/ref&gt; இந்த வார்த்தைகள் மரியா [[மகனாகிய கடவுள்|மகனாகிய கடவுளின்]] தாய் என்பதை தெளிவுபடுத்துகின்றன.
 
 இறைவாக்கினர் எசாயாவின் இறைவாக்கு மரியாவிடம் நிறைவேறியதை நற்செய்தியாளர் [[மத்தேயு (திருத்தூதர்)|மத்தேயு]] பின்வருமாறு எடுத்துரைக்கிறார்: யோசேப்புக்குக் கனவில் தோன்றிய ஆண்டவரின் தூதர், &quot;மரியா கருவுற்றிருப்பது தூய ஆவியால்தான். அவர் ஒரு மகனைப் பெற்றெடுப்பார். அவருக்கு இயேசு எனப் பெயரிடுவீர். ஏனெனில் அவர் தம் மக்களை அவர்களுடைய பாவங்களிலிருந்து மீட்பார்&quot; என்றார். &quot;இதோ! கன்னி கருவுற்று ஓர் ஆண்மகவைப் பெற்றெடுப்பார். அக்குழந்தைக்கு '''இம்மானுவேல்''' எனப் பெயரிடுவர்&quot; என்று இறைவாக்கினர் வாயிலாக ஆண்டவர் உரைத்தது நிறைவேறவே இவை யாவும் நிகழ்ந்தன.&lt;ref&gt;[[மத்தேயு நற்செய்தி|மத்தேயு]] 1:20-22&lt;/ref&gt;
 
 [[பவுல் (திருத்தூதர்)|திருத்தூதர் பவுலும்]] மரியா இறையன்னையே என்பதைப் பின்வருமாறு எடுத்துரைக்கிறார்: &quot;காலம் நிறைவேறியபோது திருச்சட்டத்திற்கு உட்பட்டிருந்த நம்மை மீட்டுத் தம் பிள்ளைகள் ஆக்குமாறு, கடவுள் தம் மகனைப் பெண்ணிடம் பிறந்தவராகவும் திருச்சட்டத்திற்கு உட்பட்டவராகவும் அனுப்பினார்.&quot;&lt;ref&gt;[[கலாத்தியருக்கு எழுதிய திருமுகம்|கலாத்தியர்]] 4:5&lt;/ref&gt; இறைத் திட்டத்தின்படி இறைமகனைப் பெற்றெடுத்த மரியா, '''இறையன்னை''' என்றப் பெயரை உரிமையாக்கிக் கொண்டார். எனவேதான் தூய ஆவியால் முற்றிலும் ஆட்கொள்ளப்பட்ட எலிசபெத்து மரியாவை நோக்கி, &quot;பெண்களுக்குள் நீர் ஆசி பெற்றவர்; உம் வயிற்றில் வளரும் குழந்தையும் ஆசி பெற்றதே! '''என் ஆண்டவரின் தாய்''' என்னிடம் வர நான் யார்?&quot;&lt;ref&gt;[[லூக்கா நற்செய்தி|லூக்கா]] 1:42-43&lt;/ref&gt; என்கிறார்.
 
 == விசுவாசக் கோட்பாடு ==
 &quot;பலமுறை, பலவகைகளில் முற்காலத்தில் இறைவாக்கினர் வழியாக நம் மூதாதையரிடம் பேசிய கடவுள், இவ்விறுதி நாள்களில் தம் மகன் வழியாக நம்மிடம் பேசியதற்கு&quot;&lt;ref&gt;[[எபிரேயருக்கு எழுதிய திருமுகம்|எபிரேயர்]] 1:1-2&lt;/ref&gt; [[தூய கன்னி மரியா (கத்தோலிக்கம்)|மரியா]]வின் பங்கு முக்கியமானது என்பதை [[திருச்சபைத் தந்தையர்]] தொடக்கம் முதலே வலியுறுத்தி வந்தனர். &quot;வானதூதர் அறிவித்த நற்செய்தியைக் கேட்டு இறைவனின் வார்த்தைகளுக்கு கீழ்ப்படிந்ததால், மரியா கடவுளைக் கருத்தாங்கும் வல்லமை பெற்றார்&quot; என்று புனித [[இரனேயு]] குறிப்பிடுகிறார். 
 
 &quot;இயேசுவிடம் இறைத்தன்மை இல்லை; அவர் வெறும் மனிதர் மட்டுமே&quot; என்ற நெஸ்தோரியசின் போதனைப் பற்றி ஆராய்ந்து முடிவெடுக்க, கி.பி.431ஆம் ஆண்டு [[எபேசு]] நகரில் பொதுச்சங்கம் ஒன்று நடைபெற்றது. அதில் பங்கேற்ற ஆயர்கள் நெஸ்தோரியசின் போதனை தவறானது எனக் கண்டித்ததுடன், &quot;இயேசுவில் இறைத்தன்மையும் மனிதத்தன்மையும் முழுமையாக குடிகொண்டிருக்கின்றன. எனவே, கன்னி மரியா இறைவனின் தாயே!&quot; என்ற விசுவாசக் கோட்பாட்டை வெளியிட்டனர்.
 
 == விழாக்கள் ==
 ''மரியா இயேசுவின் தாய்'' என்பதை சிறப்பிக்கும் [[இயேசு பிறப்பின் முன்னறிவிப்பு]], [[கிறித்துமசு|இயேசுவின் பிறப்பு]], [[இயேசுவைக் கோவிலில் அர்ப்பணித்தல்]] ஆகிய விழாக்கள் பொதுவாக [[கத்தோலிக்க திருச்சபை]], [[கிழக்கு மரபுவழி திருச்சபை]], [[ஆங்கிலிக்க ஒன்றியம்]], [[லூதரனியம்|லூதரனிய திருச்சபை]] உள்ளிட்டவற்றில் கொண்டாடப்படுகின்றன. குறிப்பாக [[முக்கால கன்னி|கன்னி மரியா]] '''இறைவனின் தாய்''' என்ற பெருவிழாவை [[கத்தோலிக்க திருச்சபை]] புத்தாண்டு நாளில் (ஜனவரி 1) சிறப்பிக்கிறது.
 
 [[கிழக்கு மரபுவழி திருச்சபை]]யில் அக்டோபர் 1ந்தேதி கொண்டாடப்படும் [[முக்கால கன்னி|எப்பொழுதும் கன்னி]]யான [[மரியாவின் பாதுகாவல்|இறையன்னையின் பாதுகாவல்]] விழா, மரியா '''இறைவனின் தாய்''' என்பதை சிறப்பாக நினைவுகூர்கிறது. மேலும் பல விழாக்களும் இறையன்னையின் பெயரில் சிறப்பிக்கப்படுகின்றன. [[லூதரனியம்|லூதரனிய திருச்சபை]]யில், '''மரியா நம் ஆண்டவரின் தாய்''' என்ற விழா ஆகஸ்ட் 15ந்தேதி கொண்டாடப்படுகிறது.
 
 == ஆதாரங்கள் ==
 {{Reflist|3}}
 
 {{கன்னி மரியா}}
 
 [[பகுப்பு:அன்னை மரியா]]